Silenci a Burjassot per a denunciar l’assassinat d’una dona a Alzira, víctima de violència de gènere
2025-07-24

La corporació municipal així com treballadors i treballadores de l’Ajuntament de Burjassot s’han concentrat hui (30-06-2022) a les 12.00 hores, a les portes del Consistori per a mostrar la seua repulsa cap a l’assassinat, el passat 7 de juny, d’una dona de 52 anys, en la localitat valenciana d’Alzira.

El Ministeri d’Igualtat ha elevat, aquest dimecres 29 de juny, a 22 el nombre de víctimes mortals de la violència de gènere en el que va d’any, després de confirmar que l’assassinat ocorregut a Alzira respon a aquesta motivació. Aquesta dona assassinada es converteix en la víctima mortal número 1.152 de la violència masclista en les dades que es venen recopilant des de l’any 2003.